Príloha č. 3 - Výzvy na predkladanie ponúk

ZMLUVA O DIELO

uzavretá v zmysle § 536 a nasl.

zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

číslo zmluvy:

(ďalej len „**zmluva**“)

**OBJEDNÁVATEĽ:**

Obchodné meno : **Odvoz a likvidácia odpadu a.s. v skratke: OLO a.s.**

Sídlo : Ivanská cesta 22, 821 04 Bratislava

Zapísaný : v Obchodnom registri Okresného súdu Bratislava I, oddiel: Sa, vložka

číslo: 482/B

Zastúpený : Ing. Martin Maslák, predseda predstavenstva

Ing. Pavel Rudy, člen predstavenstva

Bankové spojenie : ČSOB a.s.

Číslo účtu IBAN : SK37 7500 000 000 2533 2773

IČO : 00 681 300

DIČ : 2020318256

IČ DPH : SK2020318256

Bankové spojenie na účely zábezpeky:

(ďalej len **„objednávateľ“**)

a

**ZHOTOVITEĽ:**

Obchodné meno :

Sídlo :

Zapísaný :

Zastúpený :

Bankové spojenie :

Číslo účtu IBAN :

IČO :

DIČ :

IČ DPH :

(ďalej len **„zhotoviteľ**“)

(objednávateľ a zhotoviteľ ďalej spoločne len **„zmluvné strany“** a každá osobitne **„zmluvná strana“**)

PREDMET ZMLUVY

* 1. Zhotoviteľ sa touto zmluvou zaväzuje zrealizovať pre objednávateľa vo vlastnom mene, na vlastné náklady a na vlastnú zodpovednosť dielo – Opláštenie budovy “ (ďalej len „**Dielo**“) podľa projektovej dokumentácie s názvom „Opláštenie budovy – Oceľová hala Jeseník“ vypracovanej spoločnosťou Atelier Atrio s.r.o. (ďalej len „**Projektová dokumentácia“**). Predmet Diela a jeho rozsah je vymedzený v Projektovej dokumentácií, ktorú poskytne objednávateľ zhotoviteľovi v digitálnej podobe na CD pri podpise Zmluvy a ktorá tvorí prílohu č. 1 tejto zmluvy. Zhotoviteľ sa touto zmluvou zaväzuje dodať objednávateľovi úplnú realizačnú dokumentáciu.
  2. Objednávateľ sa zaväzuje riadne a včas zrealizované Dielo prevziať a zaplatiť zaň zhotoviteľovi dohodnutú cenu podľa tejto zmluvy.

DOBA TRVANIA ZMLUVY A UKONČENIE ZMLUVY

* 1. Táto zmluva sa uzatvára na dobu určitú, a to do 30.06.2021.
  2. Zmluvné strany sa dohodli, že táto zmluva môže byť ukončená:

1. písomnou dohodou zmluvných strán,
2. výpoveďou ktorejkoľvek zo zmluvných strán v súlade s týmto článkom zmluvy,
3. odstúpením objednávateľa v súlade s týmto článkom zmluvy.
   1. Zmluvné strany sa dohodli, že zmluvu môže vypovedať ktorákoľvek zmluvná strana. Výpovedná lehota je dva (2) mesiace a začína plynúť prvým dňom mesiaca nasledujúcom po mesiaci, v ktorom príslušná zmluvná strana obdržala písomné oznámenie o výpovedi.
   2. Objednávateľ je oprávnený písomne odstúpiť od tejto zmluvy pri podstatnom porušení zmluvy, pričom zmluva zaniká dňom doručenia odstupujúceho prejavu zhotoviteľovi, a to bez akejkoľvek povinnosti na náhradu škody, najmä ak:
4. zhotoviteľ je v omeškaní s realizáciou diela o viac ako dva (2) dni, alebo
5. zhotoviteľ porušil svoju povinnosť zachovávať mlčanlivosť, ku ktorej sa zaviazal v tejto zmluve, alebo
6. vyhlásenie alebo správanie/konanie zhotoviteľa poškodilo dobré meno alebo podnikateľskú dôveryhodnosť objednávateľa, alebo
7. Dielo nebolo zrealizované v súlade s touto Zmluvou, alebo
8. pred termínom odovzdania Diela je zrejmé, že zhotoviteľ bude v omeškaní, alebo zmluvu poruší inak podstatným spôsobom a objednávateľ nemá záujem na plnení s takýmto omeškaním, resp. porušením, alebo
9. zhotoviteľ opakovane alebo závažne porušil ďalšie svoje zmluvné povinnosti uvedené v tejto zmluve, alebo
10. zhotoviteľ obzvlášť závažne porušil predpisy týkajúce sa bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež spolu ako „**HSE predpisy**“), alebo
11. zhotoviteľ je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
12. z ďalších dôvodov uvedených v tejto zmluve.
    1. Odstúpením od tejto zmluvy zo strany objednávateľa nie je dotknuté jeho právo na uplatnenie si svojich nárokov vyplývajúcich z porušenia zmluvy, vrátane jeho oprávnenia na náhradu prípadnej škody.
    2. Zánik zmluvy podľa tohto článku sa nedotýka nároku na náhradu škody vzniknutej porušením tejto zmluvy, zmluvných ustanovení týkajúcich sa voľby práva, riešenia sporov medzi zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení tejto zmluvy.
    3. Zmluvné strany sa dohodli, že v prípade ukončenia tejto zmluvy bude mať zhotoviteľ nárok na úhradu tej časti riadne a včas vykonaného Diela, ktorej časť bola zo strany objednávateľa akceptovaná.
    4. Ukončenie zmluvy niektorým zo spôsobov podľa tohto článku tejto zmluvy musí byť vykonané v písomnej forme a je účinné okamihom doručenia príslušnej zmluvnej strane podľa Článku X tejto zmluvy.

**MIESTO VÝKONU PRÁC**

* 1. Miestom plnenia je oceľová hala v sídle objednávateľa.

**CENA ZA DIELO**

* 1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene za Dielo uvedenej v Prílohe č. 2 tejto zmluvy (ďalej len „**Cena**“).
  2. Daň z pridanej hodnoty bude pripočítaná k Cene vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) v deň vzniku daňovej povinnosti.
  3. Zmluvné strany sa dohodli, že Cena za Dielo podľa bodu 4.1. tohto článku zmluvy je cenou konečnou a sú v nej zahrnuté všetky náklady zhotoviteľa potrebné k vykonaniu Diela, vrátane pomocných konštrukcií (lešenie, lávky, a pod.), mzdových nákladov, odvozu stavebných odpadov a pod.

**PLATOBNÉ PODMIENKY**

* 1. Cena za Dielo bude zo strany objednávateľa uhradená na základe faktúry vystavenej zhotoviteľom. Zhotoviteľ vystaví faktúru do pätnástich (15) dní odo dňa odovzdania Diela, t.j. podpísania odovzdávajúceho a preberacieho protokolu (ďalej len „**Odovzdávajúci a preberajúci protokol**“).
  2. Faktúra bude obsahovať všetky náležitosti podľa zákona o DPH a zákona č. 431/2002 Z. z. o účtovníctve v znení neskorších predpisov a  podľa tejto zmluvy. Prílohou faktúry bude:

1. podpísaný Odovzdávajúci a preberajúci protokol,
2. podrobný rozpis zrealizovaných prác.
   1. Lehota splatnosti faktúry je tridsať (30) dní odo dňa jej doručenia objednávateľovi.
   2. V prípade, ak faktúra nebude obsahovať náležitosti uvedené v zákone o DPH alebo v tejto zmluve, objednávateľ je oprávnený vrátiť faktúru zhotoviteľovi. V takomto prípade nová lehota splatnosti začne plynúť doručením opravenej alebo novo vystavenej faktúry objednávateľovi.
   3. Objednávateľ uhradí faktúru zhotoviteľovi v prospech bankového účtu uvedeného v záhlaví tejto zmluvy. Za deň úhrady sa považuje deň, kedy bola príslušná čiastka odpísaná z bankového účtu objednávateľa.
   4. Faktúra môže byť objednávateľovi zasielaná aj elektronicky, ak zhotoviteľ uzavrel s objednávateľom osobitnú zmluvu o elektronickom prijímaní faktúr. V takomto prípade sa na doručovanie faktúr budú vzťahovať ustanovenia takejto zmluvy.
   5. Zmluvné strany sa dohodli, že objednávateľ je oprávnený započítať si svoju pohľadávku po lehote splatnosti aj bez súhlasu zhotoviteľa oproti akejkoľvek splatnej pohľadávke zhotoviteľa voči objednávateľovi. O započítaní pohľadávky je objednávateľ povinný písomne informovať zhotoviteľa.
   6. Zhotoviteľ prehlasuje, že ku dňu podpisu tejto Zmluvy si neuplatňuje/ uplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
   7. V prípade, ak sa zhotoviteľ rozhodne začať uplatňovať vyššie uvedenú úpravu v zmysle § 68d zákona o DPH je povinný o tejto skutočnosti bezodkladne písomne informovať objednávateľa. Rovnako je zhotoviteľ uplatňujúci úpravu v zmysle § 68d zákona o DPH povinný bezodkladne písomne informovať objednávateľa o skončení uplatňovania tejto úpravy.
   8. V prípade, ak v dôsledku nesprávneho uplatnenia dane z pridanej hodnoty objednávateľom vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH zhotoviteľom bude objednávateľovi dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je zhotoviteľ povinný tieto uhradiť objednávateľovi.
   9. Zmluvné strany súhlasia, že tu obsiahnuté platobné podmienky sú výsledkom ich vzájomnej dohody v súlade s platným právnym poriadkom, pričom neznamenajú hrubý nepomer medzi právami a povinnosťami zmluvných strán.
   10. Zhotoviteľ sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať objednávateľa. V tomto prípade, alebo v prípade, ak objednávateľ zistí skutočnosti podľa predchádzajúcej vety sám, zhotoviteľ vyjadruje svoj súhlas s tým, aby objednávateľ uhradil zhotoviteľovi iba základ dane a čiastka DPH bude:
3. uhradená priamo miestne a vecne príslušnému daňovému úradu podľa sídla zhotoviteľa, na základe výzvy daňového úradu, pričom o tejto skutočnosti bude zhotoviteľ bez zbytočného odkladu informovaný, alebo
4. uhradená zhotoviteľovi bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

**ZMLUVNÉ POKUTY, ZODPOVEDNOSŤ ZA ŠKODU**

* 1. V prípade, ak je zhotoviteľ v omeškaní s:

1. s realizáciou predmetu zmluvy podľa Článku VIII tejto zmluvy má objednávateľ právo na úhradu zmluvnej pokuty zo strany zhotoviteľa vo výške 1000,00.- EUR (slovom: tisíc eur) za každý deň omeškania s odovzdaním Diela, a to aj opakovane,
2. odstránením vady v časovej lehote podľa Článku VII tejto zmluvy má objednávateľ právo na úhradu zmluvnej pokuty zo strany zhotoviteľa vo výške 1000,00 EUR (slovom: tisíc eur) za každý aj začatý deň omeškania s vykonaním odstránenia vady, a to aj opakovane.
   1. V prípade, ak zhotoviteľ poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto zmluve, zaväzuje sa uhradiť objednávateľovi zmluvnú pokutu vo výške 5 000,- EUR (slovom: päťtisíc eur).
   2. Objednávateľ je oprávnený žiadať od zhotoviteľa zaplatenie zmluvnej pokuty v nižšie stanovenej výške v prípade, ak zhotoviteľovi, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:
3. 200,- EUR (slovom: dvesto eur) v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu objednávateľa,
4. 200,- EUR (slovom: dvesto eur) v prípade porušenie zákazu fajčenia v areáli objednávateľa.
   1. V prípade obzvlášť závažného porušenia HSE predpisov zhotoviteľom, je objednávateľ oprávnený vyúčtovať zhotoviteľovi zmluvnú pokutu vo výške 3 000,- EUR a je oprávnený odstúpiť od tejto zmluvy. Zároveň to má za následok trvalý zákaz pre zamestnanca alebo pracovníka zhotoviteľa vykonávať akékoľvek služby pre objednávateľa. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR (slovom: dvadsaťtisíc eur).
   2. V prípade omeškania s úhradou splatného záväzku zo strany objednávateľa je zhotoviteľ oprávnený, nie však povinný, účtovať úrok z omeškania vo výške 0,03% za každý aj začatý deň omeškania z omeškanej sumy, počnúc 8. dňom po márnom uplynutí lehoty splatnosti, najviac však do výšky 10 % z fakturovanej sumy. Úrok z omeškania sa započítava do nároku na náhradu škody.
   3. Zhotoviteľ je zodpovedný za akúkoľvek priamu a/alebo nepriamu škodu, ktorú svojim konaním, nekonaním alebo opomenutím spôsobil objednávateľovi v súvislosti s plnením predmetu tejto zmluvy (vrátane ušlého zisku a nárokov tretích strán).
   4. Zaplatením zmluvných pokút zo strany zhotoviteľa nezaniká nárok objednávateľa na náhradu škody prevyšujúcu zmluvnú pokutu. Zmluvné pokuty si môže objednávateľ započítať v súlade s § 580 Občianskeho zákonníka do ceny vyfakturovanej zhotoviteľom za Dielo podľa tejto zmluvy. Objednávateľ je oprávnený uplatniť si následne zostávajúcu sumu zmluvnej pokuty vystavením faktúry. Zhotoviteľ je povinný uhradiť faktúru do tridsiatich (30) dní odo dňa jej doručenia zhotoviteľovi.

**ZÁRUČNÁ DOBA - ZODPOVEDNOSŤ ZA VADY**

* 1. Zhotoviteľ zodpovedá za to, že Dielo je zhotovené podľa podmienok zmluvy, v súlade s Projektovou dokumentáciou, a v súlade s príslušnými technickými, technologickými, právnymi a inými normami vzťahujúcimi sa na dodanie Diela, a že počas záručnej doby bude mať vlastnosti dohodnuté v tejto zmluve.
  2. Dielo má vady, ak nezodpovedá požiadavkám tejto zmluvy, všeobecne záväznými právnymi predpisom Slovenskej republiky vzťahujúcim sa na Dielo, príslušným platným slovenským technickým normám (STN), interným predpisom, požiadavkám, interným normám a štandardom objednávateľa.
  3. Zmluvné strany sa dohodli, že zhotoviteľ poskytuje na Dielo záruku tridsaťšesť (36) mesiacov a na dodaný tovar záruku v trvaní dvadsaťštyri (24) mesiacov. Záručná doba začína plynúť odo dňa prevzatia Diela zo strany objednávateľa.
  4. Ak objednávateľ zistí počas záručnej doby, že Dielo, jeho časť má vady alebo akýmkoľvek spôsobom nie je v súlade s obsahom tejto zmluvy alebo jej príloh, je povinný zhotoviteľovi bez zbytočného odkladu zaslať písomné oznámenie o reklamácii, a to e-mailom a/alebo listom. Zhotoviteľ sa zaväzuje písomne (e-mailom a/alebo listom), potvrdiť doručenie reklamácie Objednávateľovi obratom v nasledujúci pracovný deň od jej doručenia.
  5. V prípade, ak kedykoľvek počas trvania záručnej doby vzniknú na Diele vady, je zhotoviteľ povinný ich odstrániť na vlastné náklady a vo vlastnom mene v súlade s touto zmluvou. Zhotoviteľ sa zaväzuje začať s odstraňovaním prípadných vád predmetu zmluvy do troch (3) pracovných dní od nahlásenia vady objednávateľom a vady odstrániť v čo najkratšom technicky možnom čase, pričom termín odstránenia vád bude dohodnutý písomne zmluvnými stranami. Na nahlásenie vady sa použijú primerane ustanovenia Článku VIII tejto zmluvy.
  6. Doba od uplatnenia práva zo zodpovednosti za vady až do doby, keď objednávateľ po odstránení vady Dielo, resp. jeho časť, prevzal sa do záručnej doby nepočíta.

**PODMIENKY VYKONANIA DIELA**

* 1. Zhotoviteľ sa zaväzuje dodať Dielo vrátane dokumentácie v lehote do dvoch (2) mesiacov odo dňa odovzdania staveniska.
  2. Zhotoviteľ sa zaväzuje, že Dielo zrealizuje v dohodnutom rozsahu a kvalite v mieste plnenia podľa tejto zmluvy.
  3. Zhotoviteľ je oprávnený začať s výkonom prác na stavenisku až po protokolárnom odovzdaní staveniska, po vzájomnom odsúhlasení plánu BOZP Objednávateľom a po absolvovaní všetkých potrebných vstupných školení.
  4. O odovzdaní staveniska spíšu zmluvné strany odovzdávajúci a preberací protokol staveniska, ktorý bude podpísaný oprávnenými zástupcami oboch zmluvných strán.
  5. Nebezpečenstvo škody na akýchkoľvek veciach, ktoré na vykonanie Diela dodal zhotoviteľ, prechádza na objednávateľa okamihom prebratia Diela alebo jeho časti zo strany objednávateľa.
  6. Zhotoviteľ splní svoju povinnosť vykonať Dielo alebo jeho časť jeho riadnym, úplným a včasným vykonaním, pričom následne táto skutočnosť bude potvrdená písomne zo strany povereného zamestnanca objednávateľa podpísaním Odovzdávajúceho a preberacieho protokolu, pričom týmto sa Dielo alebo jeho časť považuje za vykonanú.
  7. Pre vylúčenie akýchkoľvek pochybností sa uvádza, že vlastnícke právo a nebezpečenstvo škody na Diele alebo jeho časti prechádza na objednávateľa okamihom písomného potvrdenia v zmysle bodu 8.6 tohto článku zmluvy.
  8. Objednávateľ si vyhradzuje právo dať pripomienky k dokumentácii predkladanej zhotoviteľom v zmysle tejto zmluvy, a to do desiatich (10) pracovných dní od ich predloženia zhotoviteľom objednávateľovi. V prípade, ak objednávateľ v lehote uvedenej v predchádzajúcej vete pripomienky nepredloží, má sa za to, že s  dokumentáciou, resp. jej časťami súhlasí a tieto sa považujú za schválené.
  9. Zhotoviteľ je povinný do desiatich (10) pracovných dní zapracovať pripomienky objednávateľa do dokumentácie. Schválenie dokumentácie objednávateľom, fikcia schválenia, ako aj pripomienky objednávateľ nezbavujú zhotoviteľa zodpovednosti za vyhotovenie dokumentácie v súlade s platnými všeobecne záväznými právnymi predpismi, platnými technickými normami, internými predpismi (riadiacimi aktmi) objednávateľa a touto zmluvou.
  10. Termín prebrania dokumentácie zhotoviteľ dohodne s objednávateľom vopred. Akákoľvek dokumentácia, ktorá bude daná zhotoviteľom objednávateľovi na pripomienkové konanie a bude dodaná v elektronickej aj v papierovej forme v dvoch (2) vyhotoveniach. Prevzatie dokumentácie potvrdí objednávateľ v odovzdávajúcom a preberacom protokole. Zhotoviteľ predloží spolu s odovzdávanou dokumentáciou prehlásenie zhotoviteľa o kompletnosti dokumentácie podpísané zodpovednou osobou zhotoviteľ za kontrolu kompletnosti dokumentácie.
  11. Zhotoviteľ vyhlasuje a zaväzuje sa, že:

1. Dielo vykoná v súlade s touto zmluvou a oprávnenými potrebami/požiadavkami objednávateľa,
2. Dielo vykoná vo vlastnom mene, vlastné náklady a na vlastnú zodpovednosť,
3. má dostatočné skúsenosti a technické, materiálne a personálne kapacity na vykonanie Diela,
4. Dielo vykoná v súlade s platnými technickými, technologickými, právnymi a inými normami vzťahujúcimi sa k povahe predmetu zmluvy, najmä, ale nie výlučne zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len “**stavebný zákon**“) a v súlade ohlásením stavby,
5. vykonal prehliadku staveniska a oboznámil sa s jeho stavom,
6. Dielo bude mať po celú dobu trvania záručnej doby deklarované parametre a vlastnosti,
7. zabezpečí realizáciu všetkých prác súvisiacich a potrebných pre splnenie predmetu zmluvy,
8. zriadiť stavenisko v súlade s príslušnými platnými všeobecne záväznými právnymi predpismi a Technickou špecifikáciou,
9. zabezpečí dodávku akéhokoľvek náradia a/alebo pracovných nástrojov/ pomôcok / plošín potrebných k vykonaniu Diela,
10. vykoná opatrenia na zamedzenie vstupu nepovolených osôb na stavenisko,
11. poverí výkonom funkcie stavbyvedúceho odborne kvalifikovanú osobou z oblasti stavebníctva - pozemné stavby (stavebný dozor), ktorá má príslušné platné oprávnenie v zmysle platných právnych predpisov a meno takejto osoby je povinný oznámiť Objednávateľovi pri podpise zmluvy. Pri podpise zmluvy predloží zhotoviteľ Objednávateľovi doklad o vzdelaní (resp. doklad preukazujúci odbornú spôsobilosť uvedenej osoby),
12. pri realizácií Diela bude viesť stavbyvedúci presnú evidenciu činností vykonaných v rámci plnení predmetu zmluvy vo forme stavebného denníka, ktoré bude predkladať na odsúhlasenie objednávateľovi, pričom stavebný denník začne viesť od momentu prevzatia staveniska až do momentu odovzdania Diela
13. zabezpečí počas realizácie Diela dodržiavanie zákona o BOZP, nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov, vyhlášky Ministerstva práce sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov,
14. zabezpečí udržiavanie priebežnej čistoty a poriadku v mieste realizácie Diela, v súlade s touto zmluvou,
15. zabezpečí ochranu majetku objednávateľa a to počas celej doby realizácie Diela, zabezpečí uskladnenie, triedenie a likvidáciu použitých materiálov v zmysle článku IX. tejto zmluvy,
16. zabezpečí dostatočnú kvalifikáciu svojich zamestnancov a/alebo tretích osôb, ktoré budú Dielo realizovať,
17. vedenie a uloženie predpísanej dokumentácie na stavenisku počas realizácie Diela,
    1. V prípade zmeny použitých materiálov, surovín, alebo výrobnej prevádzky, pripadne o použití iného výrobcu v súvislosti s realizáciou predmetu zmluvy je zhotoviteľ povinný o takomto kroku informovať objednávateľa a vyžiadať si jeho predchádzajúci písomný súhlas s takouto zmenou.
    2. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a prehlasuje, že Dielo nebude vykonávané prostredníctvom žiadneho pracovníka v zmysle tejto zmluvy, ktorého by nelegálne zamestnával či už priamo zhotoviteľ alebo jeho prípadní subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného prehlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
    3. Zhotoviteľ sa zaväzuje na uskutočnenie Diela navrhnúť a použiť iba stavebný výrobok, ktorý je podľa osobitných predpisov (napríklad zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov) vhodný a bezpečný na použitie v stavbe na zamýšľaný účel (ďalej len „**zákon o stavebných výrobkoch**“). Zhotoviteľ sa zaväzuje zabezpečiť a predložiť objednávateľovi všetky certifikáty, osvedčenia a materiálové atesty od dodaných a zabudovaných materiálov stanovené zákonom č. 56/2018 Z. z. o posudzovaní zhody výrobku,  sprístupňovaní určitého výrobku na trhu a o zmene a doplnení niektorých zákonov. Osvedčenia, certifikáty, materiálové atesty a certifikáty preukázania zhody stavebných výrobkov je zhotoviteľ povinný predložiť objednávateľovi najneskôr v deň odovzdávacieho a preberacieho konania.
    4. Zhotoviteľ je zodpovedný za škodu vzniknutú na majetku objednávateľa, ktorá mu vznikne v súvislosti s realizáciou Diela zo strany zhotoviteľa.
    5. Objednávateľ umožní a zabezpečí pre zhotoviteľa v súvislosti s plnením predmetu zmluvy:
18. odber elektrickej energie,
19. vstup do areálu objednávateľa, od 6:00 do 20:00 hod.
20. parkovanie vozidiel v areáli objednávateľa počas realizácie Diela,
21. možnosť realizovať Dielo aj počas soboty, nedele, dní pracovného voľna a pracovného pokoja.
    1. Zhotoviteľ sa zaväzuje realizovať Dielo osobne, resp. prostredníctvom svojich zamestnancov a zároveň je oprávnený realizovať plnenie predmetu zmluvy prostredníctvom tretích strán po predchádzajúcom písomnom súhlase objednávateľa, pričom však zodpovedá, ako keby plnil sám.
    2. Zhotoviteľ berie na vedomie, že na stavenisku bude prítomný aj stavebný dozor objednávateľa, prípadne autorský dozor objednávateľa, ktorý bude oprávnený na zápisy do stavebného denníka.
    3. Objednávateľ je oprávnený priebežne kontrolovať vykonávanie Diela. Ak objednávateľ zistí, že zhotoviteľ vykonáva Dielo v rozpore so svojimi povinnosťami a s podmienkami tejto zmluvy, je oprávnený dožadovať sa toho, aby zhotoviteľ odstránil vady vzniknuté vadným vykonávaním Diela a Dielo vykonával riadnym spôsobom. Ak tak zhotoviteľ neurobí, je objednávateľ oprávnený podľa vlastného rozhodnutia od tejto zmluvy odstúpiť alebo nechať odstrániť vady treťou osobou na náklady zhotoviteľa.
    4. Zhotoviteľ je povinný na svoje náklady uzatvoriť a mať v platnosti počas platnosti tejto zmluvy poistnú zmluvy na poistenie nasledovného:

* poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú zhotoviteľom objednávateľovi pri plnení tejto zmluvy a/alebo vadným plnením tejto zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s [●] na poistnú sumu minimálne 100.000,- EUR (slovom: stotisíc eur).

Objednávateľ sa oboznámil s kópiou poistnej zmluvy pred podpisom tejto zmluvy.

* 1. Zhotoviteľ je počas plnenia tejto zmluvy povinný dodržiavať zásady BOZP, zásady OPP, zásady OŽP, OH v zmysle platných právnych predpisov Slovenskej republiky, interné predpisy objednávateľa, najmä, ale nie výlučne Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodáva-teľských prácach, ktorý tvorí Prílohu č. 3 tejto Zmluvy.
  2. V prípade, ak sa na vykonávanie činnosti zhotoviteľa vzťahujú aj iné interné predpisy objednávateľa, alebo budú v budúcnosti takéto interné predpisy prijaté, tieto sú záväzné pre zhotoviteľa dňom doručenia ich znenia zhotoviteľovi.

Podpisom tejto zmluvy zhotoviteľ prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Zhotoviteľ sa zaväzuje na výkon činnosti na území objednávateľa zamestnávať len pracovníkov preškolených z interných predpisov.

* 1. Objednávateľ je oprávnený v priebehu účinnosti tejto zmluvy zmeniť interné predpisy. O tejto zmene bude zhotoviteľa informovať zaslaním e-mailovej správy na e-mailové adresy kontaktných osôb uvedených v tejto zmluve alebo na e-mailové adresy kontaktných osôb, ktoré budú neskôr v súlade s touto zmluvou preukázateľne oznámené ako nové kontaktné osoby, resp. nové e-mailové adresy.
  2. Zhotoviteľ je povinný sa s oznámenými zmenami interných predpisov oboznámiť v súlade s týmto odsekom zmluvy a tieto dodržiavať, pričom sú tieto interné predpisy záväzné pre zhotoviteľa dňom ich účinnosti. V prípade, ak zhotoviteľ nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre zhotoviteľa dňom prijatia e-mailovej správy s informáciou o ich zmene. Zhotoviteľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.
  3. Pre vylúčenie pochybností sa zmluvné strany dohodli, že pre zmenu interných predpisov nie je potrebné uzatvárať písomný dodatok k tejto zmluve.
  4. Zhotoviteľ je povinný kontrolovať dodržiavanie HSE predpisov a interných predpisov svojimi subdodávateľmi a objednávateľ je oprávnený kontrolovať dodržiavanie týchto predpisov zo strany zhotoviteľa a jeho subdodávateľov. Zhotoviteľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba zhotoviteľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území objednávateľa alebo pri činnosti vykonávanej v záujme objednávateľa, zaväzuje sa zhotoviteľa bez zbytočného odkladu o tom informovať kontaktnú osobu/ zástupcu objednávateľa a zaväzuje sa spolupracovať za účelom vyšetrenia a objasnenia tejto udalosti. Objednávateľ považuje za pracovníka zhotoviteľa alebo jeho subdodávateľa každú osobu, ktorá vykonáva podľa tejto zmluvy prácu pre zhotoviteľa alebo jeho subdodávateľa, bez ohľadu na to, aký je medzi nimi zmluvný vzťah.
  5. Objednávateľ je oprávnený kontrolovať dodržiavanie HSE predpisov a ďalších interných predpisov (riadiacich aktov) objednávateľa zo strany zhotoviteľa a jeho subdodávateľov. V prípade ich porušenia je Objednávateľ oprávnený práce v mieste porušenia zastaviť až do doby odstránenia nedostatku, pričom takýmto zastavením prác Zhotoviteľovi nevzniká nárok na posun zmluvne dohodnutých termínov realizácie Diela, ani na dodatočné náklady, či zvýšenie zmluvnej Ceny a Objednávateľ má právo vyúčtovať zhotoviteľovi zmluvnú pokutu podľa článku VI tejto Zmluvy. Porušenie HSE predpisov a ďalších interných predpisov (riadiacich aktov) objednávateľa bude uvedené zápisom v stavebnom denníku. Pri opakovanom porušení HSE predpisov a ďalších interných predpisov (riadiacich aktov) objednávateľa je objednávateľ oprávnený odstúpiť od tejto zmluvy.

INÉ PRÁVA A POVINNOSTI ZMLUVNÝCH STRÁN

* 1. Ochrana životného prostredia a likvidácia odpadu
     1. Zhotoviteľ sa zaväzuje udržiavať čistotu a poriadok na stavenisku. Zhotoviteľ je povinný na vlastné náklady odstrániť odpad, ktorý vznikol v dôsledku jeho činnosti.
     2. Zhotoviteľ je povinný dodržiavať všetky povinnosti vyplývajúce zo zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a ostatných všeobecne záväzných právnych predpisov v oblasti nakladania s odpadmi. Zhotoviteľ sa stáva držiteľom všetkých odpadov, ktoré vzniknú pri vykonávaní Diela podľa tejto zmluvy a je povinný plniť všetky povinnosti držiteľa odpadu uvedené v príslušných platných všeobecne záväzných právnych predpisoch pre odpadové hospodárstvo.
     3. Zhotoviteľ je povinný, aby všetok odpad, ktorý vznikne pri realizácií Diela, bol zatriedený podľa vyhlášky Ministerstva životného prostredia Slovenskej republiky 365/2015 Z. z. ktorou sa ustanovuje Katalóg odpadov a zneškodnený v súlade so Zákonom o odpadoch a ostatný-mi všeobecne záväzných právnych predpisov v oblasti nakladania s odpadmi.
     4. Zhotoviteľ zabezpečí roztriedenie, nakládku, prepravu a likvidáciu (zhodnotenie resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie, príp. zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v tlačenej forme zástupcom objednávateľa najneskôr pred začatím realizácie prác. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
     5. Zhotoviteľ je povinný viesť priebežnú evidenciu odpadov na Evidenčnom liste odpadu pre každý druh odpadu zvlášť. Do poznámky Evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené Evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa vo veciach technických do siedmich (7) dní odo dňa odovzdania Diela.
     6. Zhotoviteľ je povinný zabezpečiť, aby originály strán č.1 tlačiva sprievodnom liste nebezpečného odpadu (ďalej len „**SLNO**“) a originály potvrdených strán č.4 tlačiva SLNO najneskôr do siedmich (7) dní odo dňa odovzdania Diela. Zhotoviteľ je taktiež povinný zabezpečiť, aby boli objednávateľovi doručené aj originály vážnych lístkov z váhy objednávateľa a vážnych lístkov z váhy konečného príjemcu odpadu.
     7. Po ukončení realizácie Diela ako celku odovzdá zhotoviteľ stavenisko upravené a upratané, bez zvyškov materiálov a odpadov, ktoré vznikli počas vykonávania Diela.
     8. Zhotoviteľ zodpovedá objednávateľovi v plnom rozsahu za škodu, ktorá mu vznikne porušením povinností podľa vyššie uvedených právnych predpisov, vrátane prípadných pokút uložených objednávateľovi štátnymi a správnymi orgánmi, ktoré boli/budú uložené objednávateľovi v súvislosti s porušením povinností daných zhotoviteľovi touto zmluvou.
     9. Zhotoviteľ je povinný dodržiavať všetky všeobecne záväzné právne predpisy týkajúce sa ochrany životného prostredia Slovenskej republiky a dodržiavať pokyny objednávateľa počas výkonu predmetu zmluvy.
     10. Zhotoviteľ sa zaväzuje rešpektovať všeobecné princípy environmentálne šetrného správania počas plnenia predmetu zmluvy, s prihliadnutím na skutočnosť, že objednávateľ má zriadený integrovaný systém riadenia podľa noriem ISO 9001:2015 a ISO 14001:2015.
  2. Bezpečnosť a ochrana zdravia pri práci
     1. Zhotoviteľ je povinný zabezpečiť, aby osoby vykonávajúce realizáciu Diela boli vybavené:

1. vhodným pracovným odevom s viditeľným označením zhotoviteľa,
2. vhodnou pracovnou obuvou,
3. potrebnými OOPP pre realizáciu predmetu zmluvy (napr. pre práce vo výškach, ochranou dýchacích ciest, kyslíkovými prístrojmi, ochranou tváre rúškom, respirátorom alebo iným prekrytím tváre a pod.).
   * 1. Zhotoviteľ zodpovedá za bezpečnosť a ochranu svojich zamestnancov alebo subdodávateľov vykonávajúcich realizáciu Diela, ako aj bezpečnosť a ochranu zamestnancov objednávateľa, v prípade, ak je to potrebné.
     2. Zhotoviteľ je povinný na vstupnom školení realizovanom objednávateľom preukázať:
4. fotokópiu školení potrebných k výkonu predmetu zmluvy,
5. fotokópiu oprávnení potrebných k výkonu predmetu zmluvy,
6. kontakt na bezpečnostného technika zhotoviteľa.
   * 1. V prípade, ak v mieste realizácie Diela pôsobia zamestnanci viacerých dodávateľov, alebo akékoľvek osoby vykonávajúce činnosti na základe poverenia objednávateľa, musí byť medzi nimi uzavretá dohoda, ktorá určí, kto z nich zodpovedá za vytvorenie podmienok a bezpečnosti zdravia zamestnancov na spoločnom pracovisku a v akom rozsahu. Ak sa nedohodnú, zodpovedá každý z nich v plnom rozsahu.

9.3. Požiarna ochrana

* + 1. Zhotoviteľ je povinný:

1. byť vybavený vlastnými hasiacimi prístrojmi vhodného typu pre účely výkonu predmetu zmluvy,
2. dodržiavať právne predpisy vzťahujúce sa na oblasť PO,
3. dodržiavať všetky všeobecne záväzné predpisy a technické normy v spojitosti s PO,
4. zaistiť uskladnenie horľavých materiálov a látok z hľadiska PO, k čomu mu objednávateľ poskytne vhodné priestory a podmienky,
5. pri výskyte požiaru konať podľa platných požiarnych a poplachových predpisov objednávateľa, a hlásiť výskyt požiaru pri požiarnom poplachu u objednávateľa v ohlasovni požiarov,
6. oboznámiť sa s dokumentáciou PO platnou v pre miesto vykonávania predmetu zmluvy.
   * 1. Zhotoviteľ je povinný zabezpečiť aby všetci jeho zamestnanci a/alebo pracovníci tretej osoby na strane zhotoviteľa dodržiavali všetky interné predpisy objednávateľa.

* + 1. Zhotoviteľ si je vedomý toho, že objednávateľ môže vykonať na mieste výkonu predmetu zmluvy audit zameraný na dodržiavanie požiadaviek OŽP, BOZP a PO. Ak budú pri audite zistené závažné nedostatky výrazne ovplyvňujúce požiadavky OŽP a BOZP a PO, ktoré je možné pripísať zhotoviteľovi, je zhotoviteľ povinný prijať a realizovať opatrenia na nápravu v zmysle záverov takéhoto auditu a ich realizáciu oznámiť objednávateľovi. V prípade, ak predmetné opatrenia nebudú zo strany zhotoviteľa realizované, alebo budú realizované iba čiastočne, alebo ak sa zistené nedostatky budú opakovať, je objednávateľ oprávnený od tejto zmluvy odstúpiť v zmysle článku III. tejto zmluvy.
  1. Stavebný denník
     1. Zhotoviteľ sa zaväzuje viesť na mieste realizácie Diela (stavenisku) stavebný denník odo dňa prevzatia staveniska v zmysle stavebného zákona a vykonávacích predpisov k stavebnému zákonu. Stavebný denník je súčasťou dokumentácie vedenia stavby uloženej na stavenisku. Stavebný denník musí byť prístupný na stavenisku počas celej doby vykonávania Diela. Do stavebného denníka je zhotoviteľ povinný zapisovať všetky skutočnosti relevantné pre plnenie tejto zmluvy, zhotovovanie Diela a zaznamenávať do neho všetky podstatné udalosti, ktoré sa udiali na stavenisku, najmä údaje o časovom postupe prác a ich kvalite a odchýlky od projektovej dokumentácie, údaje o odstránení vád a nedorobkov, ďalšie skutočnosti ovplyvňujúce práce a priebeh vykonávania Diela, ako aj ďalšie údaje a skutočnosti v zmysle stavebného zákona a vykonávacích predpisov k stavebnému zákonu.
     2. Zodpovedný za vedenie stavebného denníka je stavbyvedúci zhotoviteľa. Zhotoviteľ uvedie v stavebnom denníku meno a kontaktné údaje stavbyvedúceho, vedúceho projektu a ďalších profesií zodpovedných za riadenie a koordináciu projektu – Diela (napr. vedúci projektant, koordinátor dokumentácie, koordinátor bezpečnosti).
     3. Objednávateľ a ním poverené osoby sú oprávnené kontrolovať stavebný denník a k zápisom v stavebnom denníku pripájať svoje vyjadrenia.
     4. Stavebný denník bude obsahovať najmä:

1. základný list, v ktorom je uvedené obchodné meno a sídlo objednávateľa, obchodné meno a sídlo zhotoviteľa a zmeny týchto údajov,
2. zoznam dokladov a úradných rozhodnutí týkajúcich sa Diela vrátane ich zmien a doplnení,
3. názov projektu (Diela), číslo projektu (Diela) objednávateľa a číslo projektu (Diela) zhotoviteľa, ak boli pridelené,
4. kontaktné údaje osôb uvedených v tejto zmluve,
5. zoznam projektovej dokumentácie, jej zmeny a doplnenia,
6. denné záznamy s minimálnym obsahom podľa tejto zmluvy,
7. zápisy oprávnených osôb.
   * 1. Zhotoviteľ sa zaväzuje viesť v stavebnom denníku denné záznamy, ktorých minimálnym obsahom je:
8. dátum,
9. počasie, teplota vo vzťahu k stavebným prácam najmä s mokrým výrobným procesom,
10. počet pracovníkov zhotoviteľa zúčastnených na realizácii Diela,
11. pracovná doba na stavenisku - počet odpracovaných hodín,
12. zoznam mechanizmov na stavenisku,
13. dovoz materiálu,
14. popis realizovaných činností,
15. mimoriadne udalosti (napr. pracovné úrazy, pozastavenie alebo prerušenie realizácie Diela, dôvody takéhoto pozastavenia alebo prerušenia),
16. oznámenie o odstránení vád a nedorobkov zistených objednávateľom alebo treťou osobou,
17. oznámenie termínu vykonania pripravovaných skúšok, meraní a záznamy o vykonaných skúškach, meraniach,
18. ďalšie skutočnosti ovplyvňujúce práce a priebeh realizácie Diela, ako aj ďalšie údaje a skutočnosti v zmysle stavebného zákona a vykonávacích predpisov k stavebnému zákonu.

Denné záznamy bude zapisovať a podpisovať stavbyvedúci v deň, keď práce boli vykonané, alebo kedy nastali okolnosti, ktoré vyvolali potrebu zápisu.

* + 1. Stavebný denník musí obsahovať za sebou číslované listy, pevné a perforované, pre dva oddeliteľné prepisy. Perforované listy musia byť očíslované rovnako ako listy pevné. Denné záznamy musia byť zapisované za sebou a nesmú byť vynechané voľné miesta, ani preskakované listy. Zhotoviteľa je povinný objednávateľovi priebežne odovzdávať druhý prepis denných záznamov v lehotách dohodnutých s objednávateľom, najneskôr však do odovzdania Diela ako celku.
    2. Do stavebného denníka je oprávnený vykonávať zápisy aj stavebný dozor objednávateľa a autorský dozor objednávateľa (generálny projektant), koordinátor bezpečnosti práce a ďalšie osoby v zmysle stavebného zákona.
    3. Zmluvné strany sa zaväzujú, že budú v stavebnom denníku uvádzať vyjadrenia k tým zápisom, ku ktorým ktorákoľvek zo zmluvných strán o vyjadrenie požiada, najneskôr do troch (3) pracovných dní od vykonania zápisu.
    4. Zmluvné strany vyhlasujú, že stavebný denník považujú za základný dokument o priebehu vykonávania Diela. V stavebnom denníku sú uvedené fakty, avšak žiadny zo zápisov nemôže byť považovaný za potvrdenie/odsúhlasenie výkonu alebo posúdenia danej úlohy, ani takýmto zápisom nedochádza ku zmene zmluvných dojednaní.
    5. Zhotoviteľ je povinný vyzvať objednávateľa na kontrolu dodávok, častí stavebných konštrukcií a prác, ktoré budú zakryté alebo sa stanú v ďalšom pracovnom postupe neprístupnými. Zhotoviteľ sa zaväzuje vyzvať objednávateľa na kontrolu vyššie uvedeného písomne zápisom v stavebnom denníku a zároveň e-mailom adresovaným zástupcovi objednávateľa vo veciach technických. Ak sa objednávateľ na kontrolu dodávok, časti stavebných konštrukcií a/alebo prác nedostaví do troch (3) pracovných dní po tom, čo bol zhotoviteľom vyzvaný, považujú sa dodávky, časti stavebných konštrukcií a/alebo práce za objednávateľom odsúhlasené. Objednávateľ je povinný uhradiť náklady dodatočného sprístupnenia, pokiaľ sprístupnenie požaduje. V prípade, ak zhotoviteľ zakryje dodávky, konštrukcie a/alebo zneprístupní realizované práce bez výzvy adresovanej objednávateľovi na ich kontrolu, alebo nedodrží vyššie uvedenú lehotu, objednávateľ si vyhradzuje právo tieto dodávky, konštrukcie a/alebo práce odkryť na náklady zhotoviteľa.

**Prebratie a odovzdanie Diela**

* 1. O odovzdaní a prevzatí diela ako celku zmluvné strany spíšu Odovzdávací a preberací protokol Diela, ktorý bude podpísaný oprávnenými zástupcami oboch zmluvných strán. Zhotoviteľ je povinný v Odovzdávajúcom a preberajúcom protokole Diela prehlásiť a garantovať, že Dielo je bez akýchkoľvek vád materiálu alebo právnych vád. Povinnosť objednávateľa prevziať dielo je splnená podpisom Odovzdávacieho a preberacieho protokolu Diela.
  2. K prevzatiu Diela vyzve zhotoviteľ objednávateľa najmenej päť (5) pracovných dní vopred písomne e-mailom.
  3. Zhotoviteľ pripraví k preberaciemu konaniu dokumentáciu v zmysle požiadaviek a tejto zmluvy. K preberaciemu konaniu je zhotoviteľ povinný prizvať na vlastné náklady aj svojich subdodávateľov, ak je to potrebné.
  4. V Odovzdávacom a preberajúcom protokole, ktorého návrh pripraví zhotoviteľ, budú uvedené najmä tieto údaje:

1. identifikačné údaje zmluvných strán,
2. názov Diela,
3. číslo zmluvy,
4. dátum začatia preberacieho konania;
5. mená zástupcov zmluvných strán, ktorí potvrdzujú odovzdanie a prevzatie Diela/ jeho časti;
6. mená ďalších účastníkov konania (napr. projektant);
7. odchýlky od projektovej dokumentácie a ich dôvody;
8. súpis odovzdávanej dokumentácie;
9. výsledky vykonaných skúšok a testov;
10. súpis vád a nedorobkov, ktoré nebránia bezpečnému a bezproblémovému používaniu/prevádzkovaniu Diela (tzv. nepodmieňujúce vady a nedorobky) a termíny ich odstránenia;
11. vyjadrenia účastníkov konania;
12. dátum a čas ukončenia preberacieho konania;
13. podpisy zástupcov zmluvných strán a ďalších účastníkov preberacieho konania.
    1. Prílohou Odovzdávacieho a preberajúceho protokolu bude:
14. preberací protokol
15. realizačná dokumentácia
16. stavebný denník
17. revízne správy elektroinštalácie
18. akékoľvek ďalšie dokumenty, ktoré majú byť objednávateľovi odovzdané na základe tejto Zmluvy, požiadaviek objednávateľa alebo právnych predpisov.
    1. Objednávateľ si vyhradzuje Dielo neprevziať, ak Dielo má vady a nedorobky, ktoré bránia bezpečnému a bezproblémovému používaniu/prevádzkovaniu Diela (tzv. podmieňujúce vady a nedorobky), alebo Dielo nedosahuje parametre požadované v zmysle tejto zmluvy, Projektovej dokumentácie, alebo neboli splnené ďalšie povinnosti zhotoviteľa v zmysle tejto zmluvy. O vadách a nedorobkoch Diela (podmieňujúcich a nepodmieňujúcich) spíšu zmluvné strany súpis, v ktorom spoločne dohodnú termín ich odstránenia. Zhotoviteľ je povinný na vlastné náklady opravovať Dielo (a to i opakovane), až kým nebudú všetky vady a nedorobky odstránené a garantované parametre Diela nebudú dosiahnuté a splnené ďalšie povinnosti zhotoviteľa, alebo kým objednávateľ neodstúpi od tejto zmluvy.
    2. Dielo má vady, ak nezodpovedá požiadavkám tejto zmluvy a Projektovej dokumentácii, vrátane dodatkov a zmien, príslušným slovenským technickým normám (STN, STN EN), interným predpisom objednávateľa a platným všeobecne záväzným predpisom vzťahujúcim sa na Dielo a nedosahuje garantované parametre požadované v zmysle Prílohy č. 1 tejto zmluvy. Nedorobkom sa rozumie nedokončená práca oproti dohodnutému rozsahu.

**KOMUNIKÁCIA A DORUČOVANIE**

* 1. Pokiaľ nie je v zmluve uvedené inak, akákoľvek komunikácia a iné úkony v súvislosti so zmluvou a jej plnením musia byť urobené v písomnej forme a doručené na adresy uvedené v záhlaví zmluvy alebo na iné adresy alebo kontaktné osoby, ktoré si zmluvné strany navzájom písomne oznámia.
  2. Zmluvné strany sa dohodli, že kontaktnými osobami pri plnení tejto zmluvy sú:

Kontaktnou osobou za objednávateľa vo veciach zmluvných je:

Kontaktnou osobou za objednávateľa vo veciach technických je: Juraj Tlstovič, tel.: +421 918 110 141, email: tlstovic@olo.sk

Kontaktnou osobou za zhotoviteľa je:

[●], tel.: [●], email: [●],

[●], tel.: [●], email: [●],

* 1. Korešpondencia súvisiaca so zmluvou bude v slovenskom jazyku a bude sa považovať za doručenú:
  2. v deň doručenia zásielky, ak bola zásielka doručená osobne alebo kuriérnou službou, alebo
  3. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
  4. v deň odoslania e-mailu, ak bol e-mail odoslaný v ktorýkoľvek pracovný deň, v ostat-ných prípadoch v najbližší pracovný deň nasledujúci po dni odoslania e-mailu, ak sa zmluvné strany nedohodli inak.
  5. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania zmluvy, budú vždy doručené písomne druhej zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
  6. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto zmluve.

**ÚDAJE O SUBDODÁVATEĽOCH A PRAVIDLÁ ZMENY**

* 1. Zhotoviteľ je oprávnený zadať časť zákazky subdodávateľovi, pričom zodpovedá objednávateľovi, akoby plnil sám. Subdodávateľom/ subdodávateľmi v čase uzavretia tejto zmluvy je / sú subdodávatelia uvedení v Prílohe č. 4 tejto zmluvy Zoznam subdodávateľov.
  2. Subdodávateľom na účely tejto zmluvy je hospodársky subjekt, ktorý uzavrie alebo na účely plnenia tejto zmluvy so zhotoviteľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
  3. Zhotoviteľ je povinný bezodkladne oznámiť objednávateľovi akúkoľvek zmenu údajov o subdodávateľovi, ako aj údaje o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto zmluve, a to v rozsahu uvedenom v Prílohe č. 4 tejto zmluvy.
  4. Pravidlo pre zmenu subdodávateľov počas plnenia zmluvy je nasledovné: zhotoviteľ nesmie zmeniť subdodávateľa bez písomného súhlasu objednávateľa. Zhotoviteľ požiada o zmenu subdodávateľa minimálne päť (5) pracovných dní vopred. Nedodržanie tohto pravidla zhoto-viteľom sa považuje za podstatné porušenie zmluvných povinností.
  5. Ak zhotoviteľ zabezpečuje svoju činnosť pre objednávateľa prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie zhotoviteľ tak, ako by činnosť vykonával on sám.

**MLČANLIVOSŤ**

* 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto zmluvy.
  2. Zmluvné strany sa dohodli, že porušením povinnosti mlčanlivosti podľa tejto zmluvy nie je:

1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s objednávateľom,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých zmluvné strany plnia povinnosti zo zmluvy.

VYŠŠIA MOC

* 1. Nie je porušením zmluvy, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
  2. Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
  3. Ak doba trvania okolností vylučujúcich zodpovednosť (vis maior) presahuje tridsať (30) dní, zmluvné strany sú povinné viesť rokovania o možnej zmene/úprave tejto zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo zmluvných strán je oprávnená odstúpiť od tejto zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto zmluvy.
  4. Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto zmluvy v dôsledku okolností vylučujúcich zodpovednosť (vis maior) je povinná oznámiť písomne druhej zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť zmluvná strana zodpovedná za takéto neskoré oznámenie.

**ZÁVEREČNÉ USTANOVENIA**

* 1. Akékoľvek dodatky a zmeny tejto zmluvy sú platné len v písomnej forme, po ich odsúhlasení a podpísaní oboma zmluvnými stranami.
  2. Pokiaľ niektoré z ustanovení tejto zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto zmluvy. V prípade, že niektoré z ustanovení tejto zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa zmluvné strany, že ho nahradia ustanovením, ktoré najviac zodpovedá pôvodnej vôli zmluvných strán a účelu podľa tejto zmluvy.
  3. Zmluvné strany sa budú usilovať o zmierlivé riešenie všetkých sporov spojených s touto zmluvou. V prípade, ak nedôjde k urovnaniu sporov zmierom, zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
  4. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
  5. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
  6. namietať spracúvanie svojich osobných údajov;
  7. na prenosnosť osobných údajov;
  8. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke objednávateľa (ďalej len „**Informácie o ochrane osobných údajov**“).
  9. Zhotoviteľ podpisom zmluvy potvrdzuje:

1. správnosť a pravdivosť osobných údajov, ktoré sa ho týkajú a sú uvedené v tejto zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, za-mestnanci, zástupcovia, subdodávatelia).
   1. Nadpisy v zmluve slúžia len k jej  prehľadnosti a neberú sa do úvahy pri výklade zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
   2. Objednávateľ je oprávnený postúpiť/previesť túto zmluvu, alebo jej časť, ako aj jednotlivé práva a povinnosti vyplývajúce mu z tejto zmluvy na tretiu osobu s tým, že je povinný toto písomne vopred oznámiť zhotoviteľovi. Podpisom tejto zmluvy zhotoviteľ dáva svoj neodvolateľný súhlas s takýmto postúpením/prevodom.
   3. Práva a povinnosti zmluvných strán neupravené touto zmluvou sa spravujú Obchodným zákonníkom a všeobecne záväznými právnymi predpismi Slovenskej republiky.
   4. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk/) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
   5. Zmluva je vyhotovená v troch (3) rovnopisoch, dva (2) rovnopisy pre objednávateľa a jeden (1) rovnopis pre zhotoviteľa.
   6. Neoddeliteľnou súčasťou tejto Zmluvy je:

Príloha č. 1 – Projektová dokumentácia

Príloha č. 2 – Cena – ocenený výkaz výmer

Príloha č. 3– Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach

Príloha č. 4– Zoznam subdodávateľov

Príloha č. 5 – Predbežný časový harmonogram prác

* 1. Zmluvné strany prehlasujú, že ich zmluvná voľnosť nebola žiadnym spôsobom obmedzená, že si túto zmluvu prečítali, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, jej obsahu porozumeli a na znak toho, že obsah tejto zmluvy zodpovedá ich skutočnej, vážnej, ničím neobmedzenej a slobodnej vôli, ju vlastnoručne podpísali.

V Bratislave, dňa

Za objednávateľa: Za zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Martin Maslák

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Pavel Rudy

člen predstavenstva

Príloha č. 3 – k Rámcovej Zmluve o dielo

**Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach.**

v zmysle § 6 odsek 4 zákona č. 124/2006 Z.z. vznp. a § 4 písm. e) zákona č. 314/2001 Z.z. vznp.

Zamestnanci dodávateľa, spoločnosti......................................................................., ktorí budú vykonávať práce na určenom pracovisku v priestoroch spoločnosti OLO, a.s., uvedení a podpísaní v prezenčnej listine tohto záznamu, boli poučení o zásadách bezpečnosti a ochrany zdravia pri práci a ochrany pred požiarmi nasledovne:

BOZP

1. Nebezpečenstvá a ohrozenia, ktoré sa pri práci na určenom pracovisku môžu vyskytnúť, výsledky posúdenia rizika.
2. Opatrenia na zaistenie bezpečnosti a ochrany zdravia pri práci, ktoré súvisia s prácami dodávateľa a určeným pracoviskom, na ktorom bude práce vykonávať.
3. ZVN/BOZP-2/2006 - Smernica na určenie postupov pri vzniku úrazu a nebezpečnej udalosti + Dodatok č. 1/2015.
4. ZVN/BOZP-1/2006 - Smernica na kontrolu požívania alkoholických nápojov a iných omamných látok.
5. ZVN/BOZP-1/2012 - Smernica na určenie podmienok súvisiacich s fajčením v priestoroch spoločnosti OLO a.s. + Dodatok č. 1/2015.
6. Prevádzkový poriadok pracoviska, ak je pre určené pracovisko spracovaný.

OOPP

1. Nebezpečenstvá vzniku požiarnu na určenom pracovisku a protipožiarne opatrenia. (5 min.)
2. Požiarne poplachové smernice a Evakuačný plán platné pre určené pracovisko. (5 min.)
3. Požiarny poriadok pracoviska, ak je pre určené pracovisko spracovaný. (5 min.)
4. Zabezpečenie ochrany pred požiarmi pri technologických procesoch a skladovaní horľavých látok. (5 min.)
5. Oboznámenie sa s rozmiestnením hasiacich zariadení, prostriedkov na poskytnutie prvej pomoci, hlavných uzáverov vody a plynu, hlavných vypínačoch elektrickej energie pre určené pracovisko. (5 min.)

Povinnosti dodávateľa pri výkone prác v priestoroch spoločnosti OLO, a.s.

Dodávateľ je povinný pred začatím vykonávania prác predložiť zástupcovi spoločnosti OLO, a.s. predpísanú dokumentáciu bezpečnosti a ochrany zdravia pri práci a ochrany pred požiarmi v rozsahu:

1. Zoznam zamestnancov, subdodávateľov, strojov a vozidiel určených na výkon svojich činností.
2. Záznamy zo školenia BOZP a OPP zamestnancov nie staršie ako 2 roky.
3. Záznamy o odbornej spôsobilosti zamestnancov na obsluhu strojov a na činnosti, ktoré budú v rámci dodávky obsluhovať, resp. vykonávať. (preukazy, osvedčenia a pod.).
4. Záznamy o zdravotnej spôsobilosti zamestnancov na obsluhu strojov a na činnosti, ktoré budú v rámci dodávky obsluhovať, resp. vykonávať.
5. Technologické postupy na práce, ktoré bude vykonávať vrátane bezpečnostných opatrení.
6. Posúdenie rizík spojených s činnosťami, ktoré bude vykonávať vrátane bezpečnostných opatrení.
7. Záznamy o odborných prehliadkach, odborných skúškach, revíziách a kontrolách strojov a zariadení používaných pri práci, najmä vyhradených technických zariadení a hasiacich prístrojov.
8. Denníky strojov a zdvíhacích zariadení, ktoré bude používať na výkon svojich činností.
9. Záznam o pridelení osobných ochranných pracovných prostriedkov, vrátane záznamov o ich odbornej kontrole, ak to vyžaduje osobitný predpis (napr. odborná kontrola prostriedkov osobného zabezpečenia proti pádu raz ročne).
10. Povolenie na zváranie v prípade, že bude vykonávať zváračské práce.

Dodávateľ je povinný predložiť uvedenú dokumentáciu aj za všetkých svojich subdodávateľov, ktorí budú preňho vykonávať práce v rámci dodávky pre spoločnosť OLO, a.s.

Povinnosti dodávateľa a jeho zamestnancov a subdodávateľov:

* dohodnuté práce vykonávať v zmysle platných všeobecne záväzných právnych predpisov BOZP a OPP, technologických postupov a interných smerníc zamestnávateľa,
* prípadné zistené nedostatky z hľadiska BOZP a OPP, vznik pracovného alebo iného ako pracovného úrazu, vznik nebezpečnej udalosti, nebezpečenstvo vzniku požiaru alebo už vzniknutý požiar bezodkladne nahlásiť zodpovednému vedúcemu zamestnancovi spoločnosti OLO, a.s.
* dohodnuté práce budú vykonávať zamestnanci dodávateľa na vlastné nebezpečie,
* dohodnuté práce budú vykonávať len osoby, ktoré
  + boli nahlásené spoločnosti OLO, a.s. (prostredníctvom predloženého zoznamu),
  + dostali informácie a pokyny na zaistenie BOZP a OPP (podpísaný záznam),
  + nie sú pod vplyvom alkoholu alebo iných omamných alebo psychotropných látok,
* pracovať a zdržiavať sa len na určenom pracovisku, pohybovať sa len po trasách a komunikáciách určených zodpovedným zamestnancom spoločnosti OLO, a.s.
* pri pohybe v priestoroch spoločnosti OLO, a.s. si počínať so zvýšenou pozornosťou a opatrnosťou, najmä pri prechode cez komunikácie a iné nebezpečné priestory,
* dodávateľ ako zamestnávateľ zodpovedá za BOZP a OPP svojich zamestnancov a subdodávateľov, ako aj za bezpečnosť svojich pracovísk v rámci priestorov spoločnosti OLO, a.s.,
* dodržiavať zákaz fajčenia vo všetkých priestoroch spoločnosti OLO, a.s., okrem priestorov vyhradených na fajčenie,
* počínať si vždy tak, aby neohrozil bezpečnosť svoju ani iných osôb vrátane zamestnancov spoločnosti OLO, a.s.,
* dodržiavať všetky zásady BOZP a OPP, s ktorými boli oboznámení v rámci poskytnutia informácií a pokynov BOZP a OPP,
* podrobiť sa kontrole na požitie alkoholu v zmysle internej smernice, ak na ňu dá pokyn poverený pracovník OLO, a.s.,
* rešpektovať a dodržiavať bezpečnostné a zdravotné označenie na pracovisku a pracovných prostriedkoch,

V Bratislave dňa ..................................

.............................................. ................................................. .........................................

.............................................. ................................................. .........................................

Zodpovedný vedúci Zodpovedný vedúci Technik požiarnej ochrany

Dodávateľa určeného pracoviska OLO, a.s.

(meno, priezvisko a podpis)

Príloha č. 4 – k Rámcovej Zmluve o dielo

**Zoznam subdodávateľov**

|  |  |  |  |
| --- | --- | --- | --- |
| **Názov subdodávateľa** | **Sídlo** | **IČO** | **Podiel v %** |
| *(vyplní uchádzač)* | *(vyplní uchádzač)* | *(vyplní uchádzač)* | *(vyplní uchádzač)* |
| ... |  |  |  |
|  |  |  |  |
|  |  |  |  |

V prípade, ak uchádzač nebude počas plnenia predmetu zákazky využívať subdodávateľov, tak v tejto prílohe č. 4 „Zoznam subdodávateľov“ uvedie, že nebude pri plnení zákazky využívať subdodávateľa/ subdodávateľov.

V ...............................dňa.............

........................................................................................

*[****doplniť****] Potvrdenie štatutárnym orgánom uchádzača:*

*(meno, priezvisko, funkcia, podpis a odtlačok pečiatky)*